# Camp d'Esports de Lleida

### De Viquipèdia

El Camp d'Esports de Lleida és un estadi de futbol de la ciutat de Lleida.

## [edita] Història

El dia 1 de gener de 1919 es va inaugurar de forma oficial el complex esportiu denominat "Camp d´Esports", segons alguns cronistes de l'època "el millor parc esportiu d'Espanya", en el qual es trobava el camp de futbol que utilitzava el Joventut F.C., equip que tres dies abans de la posada de llarg del recinte ja havia disputat el primer partit davant el Cervera. El "Camp d´Esports" es va començar a construir l'any 1918 i va ser dissenyat per l'arquitecte lleidatà, establert a Barcelona, Adolf Florensa.

A més de futbol, en el complex s'han practicat els següents esports: atletisme, handbol, natació, tennis, bàsquet, voleibol, hoquei, patinatge, ciclisme, motociclisme, gimnàstica, boxa, lluita lliure, pilota, tir i futbol sala. En 1920 va arribar l'homologació per al camp de futbol, si bé cal tenir en compte que les seves dimensions eren inferiors a les actuals atès que unes pistes d'atletisme l´envoltaven.

Després de la desaparació de Joventut FC va ser el FC de Lleida, l'equip que va passar a disputar els seus partits en el Camp d'Esports. Altres equips com el C.I. Lleida, O.S. Calaveres, C.D. Joventut, C.D. Lleidatà i Lleida Balompié també ho van fer en etapes posteriors. Després de la fusió dels dos últims conjunts en 1947, que va donar origen a l'actual O.I. Lleida, el recinte futbolístic va iniciar un període de reformes que va culminar l'any 1994 amb l'actual instal·lació.

## [edita] Dates importants

- 1918: Inici de les obres de construcció del recinte.
- 1919: INAUGURACIÓ OFICIAL L´1 DE GENER.
- 1920: Homologació del terreny de joc.
- 1941: Reconstrucció després de la guerra civil.
- 1945: Primera sembra de gespa.
- 1947: Sembrada i ampliació de dimensions del terreny de joc.
- 1949: Construcció de la graderia de gol nord.
- 1950: Construcció de la graderia de general.
- 1961: Construcció de la graderia de tribuna.
- 1962: Col·locació de la volada de tribuna.
- 1963: Llum artificial i drenatge.
- 1967: Construcció de la graderia de gol sud.
- 1977: Tanques, local social, gimnàs, sauna i nous vestuaris.
- 1987: Nova il·luminació artificial.
- 1988: Cabines de ràdio/premsa i vestuaris per a futbol base.
- 1989: Nova gespa i drenatge.
- 1992: Ampliació dels vestuaris.
- 1993: Inici de la gran reforma amb l'ascens a Primera Divisió.
- 1994: Final de la reforma i retirada de les tanques.

Obtingut de "http://ca.wikipedia.org../../../c/a/m/Camp_d%27Esports_de_Lleida_958c.html"

Categoria: Estadis de Catalunya

##### Views

- Article
- Discussió
- Revisió actual

##### Cerca

##### En altres llengües

- Türkçe
- English